paragraph_text: Ovo se nepodnošljivo stanje, postupno mijenja nakon 1983. godine, kada se ponovno tiskaju tekstovi Balinta Vujkova, Lazara Merkovića, Ivana Pančića, Josipa Buljovčića, Bele Durancija i drugih koji nakon hajke s početka sedamdesetih godina XX. stoljeća nisu mogli biti objavljivani u časopisu Rukovet. Od 1991. godine Rukovet je časopis za književnost, umetnost i kulturu. U razdoblju od 1983. do 1999. u ediciji Osvit, koja baštini i druge ovdje pokrenute edicije (Zenit i Mala biblioteka Rukoveti), objavljena je 91 knjiga pjesama, pripovjedaka, romana, dramskih tekstova, književnih kritika, eseja, znanstvenih i drugih djela.